Alegeri locale 2020. Cum trebuie pusă ștampila pentru ca votul să fie valabil și cum arată buletinele de vot.
ştampila cu menţiunea "VOTAT’’ este aplicată în interiorul unui singur patrulater; ştampila cu menţiunea "VOTAT" depăşeşte limitele patrulaterului, dar opţiunea alegătorului este evidentă (inclusiv situaţia în care ştampila atinge doar un patrulater); ştampila cu menţiunea "VOTAT" este aplicată în interiorul unui patrulater, dar pe buletinul de vot sunt înscrise diverse menţiuni ale alegătorului (votul este considerat valabil indiferent de menţiunile înscrise pe buletinul de vot); ştampila cu menţiunea "VOTAT" este aplicată în interiorul unui patrulater, dar pe buletinul de vot alegătorul a aplicat una sau mai multe ştampile fără să atingă vreun alt patrulater.
Potrivit Hotărârii BEC nr. 108/18.09.2020 sunt mai multe situații în care buletinele de vot sunt declarate "valabil exprimate". Pe 27 septembrie 2020 alegem consiliile județene și președinții lor, primarii, și membrii consiliilor locale, precum și primarul general și consilierii generali în București. Câteva exemple de buletin au fost publicate pe site-ul AEP: